पाएं अपने शहर की ताज़ा ख़बरें और फ्री ई-पेपरडाउनलोड करें
सरकार ने 15 अप्रैल से 9 दिन का कोरोना कर्फ्यू लगाया था, जो अब 7 मई तक बढ़ा दिया। कोरोना की बिगड़ती स्थिति के बाद प्रधानमंत्री नरेंद्र मोदी भी कह चुके कि आखिरी विकल्प अब सख्ती है। बीते दो दिनों से होशंगाबाद और इटारसी में अधिकारी जिस तरह सड़कों पर उतर कार्रवाई कर रहे हैं उससे लगता है मानो यह सख्ती ही अब आखिरी विकल्प है।
इटारसी में भी शनिवार को 309 दुकानों पर ताले डाल दिए। शुक्रवार को पुलिस और प्रशासन के अधिकारियों ने बेवजह घूम रहे लोगों से उठक-बैठक लगवाई और सख्त चेतावनी दी। होशंगाबाद में शुक्रवार को जो सख्ती हुई उसके बाद तो व्यापारी में डरे हैंं। शनिवार को होशंगाबाद में एसडीओपी मंजू चौहान के नेतृत्व में दोनों थानों के पुलिस बल ने पेट्रोलिंग की। टीआई अनूप सिंह नैन ने बताया पूरा बाजार बंद रहा। इक्का-दुक्का दुकानें खुली मिली, दुकानदारों को समझाइश दी।
इटारसी. दोपहर 1:30 बजे पुलिस और प्रशासन के अधिकारी भारत टॉकीज रोड के गुरुनानक कांप्लेक्स पहुंचे। यहां कलर्स कलेक्शन की शटर खुलवाई गई। दुकान के अंदर ग्राहक मिलने पर नायब तहसीलदार पूनम साहू व एसआई देव पाटीदार ने फटकार लगाई। कपड़ा व्यापारी से दुकान बंद करने को कहा गया। नपाकर्मियों से दुकान के ताले 7 दिनों के लिए सील करवा दिए। दोपहर 3.40 बजे प्रशासन ने नपा के एआरआई सुरेंद्र उदयवाल को सिटी थाने भेजा। कपड़ा व्यापारी विजय पिता सेवकराम पर कोरोना कर्फ्यू का उल्लंघ, भीड़ लगाने के जुर्म में एफआईआर करवाई।
दुकानें सील करने पर फोकस
कर्फ्यू में सिर्फ इमरजेंसी सेवाओं, मेडिकल स्टोर और पेट्रोल पंप को छूट दी गई है। भोजनालय और रेस्तरां भी बंद हैं। शनिवार को पटवा बाजार, रेलवे स्टेशन रोड, राधा कृष्ण मार्केट, जवाहर बाजार, पोस्ट ऑफिस रोड से भारत टॉकीज रोड तक प्रशासन ने 309 दुकानें सील कर दीं।
पटवा बाजार की 84 दुकानें सील
इटारसी के पटवा बाजार 14 अप्रैल से पूरा बंद है। कुछ दुकानें खुलने की शिकायत मिलने पर प्रशासन शनिवार को पुलिस बल लेकर पटवा बाजार पहुंच गया। प्रशासन की चिंता कोरोना के संक्रमण को रोकने की है। शनिवार को पटवा बाजार की 84 दुकानों को सील कर दिया गया। इसके अलावा रेलवे स्टेशन रोड पर चाय-नाश्ते, गुटखे की 16 दुकानों के तालों पर सील लगा दी। रात तक 309 दुकानें सील करने की सूचना मिली।
इतनी दुकानें सील
पटवा बाजार 84
स्टेशन रोड 16
पुड़ी लाइन 03
राधा कृष्ण मार्केट 38
जवाहर बाजार 49
बतरा गली 22
न्यू मार्केट 15
पोस्ट ऑफिस रोड 34
पोस्ट ऑफिस के सामने 35
राजीव काम्प्लेक्स 12
गुरु नानक काम्प्लेक्स 01
जिनके घर शादियां, उनकी मुसीबत : सबसे ज्यादा मुसीबत उन परिवारों की हो गई है जिनके यहां पहले से शादी तय हो चुकी थी। दूल्हे की पगड़ी और कटार से लेकर दुल्हन के मेकअप का सामान नहीं मिल रहा है। साड़ियों की दुकानें भी बंद हैं।
शाम 8 बजे तक खुलेंगी डेयरी शनिवार से दूध वितरण का समय शाम 6 बजे से बढ़ाकर रात 8 बजे तक किया है। डेयरी वालों को 2 घंटे का अतिरिक्त समय दिया है।
विवाह रुकवाया| एमजीएम कॉलेज के पीछे गुजराती भवन में चल रही शादी में गाइडलाइन से ज्यादा लोग मौजूद थे। प्रशासन ने कार्यक्रम रुकवाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva kas_Deva hin_Deva mar_Deva hin_Deva hin_Deva mag_Deva bho_Deva bho_Deva bho_Deva hin_Deva bho_Deva bho_Deva kas_Deva mag_Deva bho_Deva mai_Deva hin_Deva hin_Deva hin_Deva zho_Hant eng_Latn